CELEX: 62007CN0533
Language: fi
Date: 2007-11-29 00:00:00
Title: Asia C-533/07: Ennakkoratkaisupyyntö, jonka Oberster Gerichtshof (Itävalta) on esittänyt 29.11.2007 — Falco Privatstiftung ja Thomas Rabitsch v. Gisela Weller-Lindhorst

9.2.2008   
            
            
               FI
            
            
               Euroopan unionin virallinen lehti
            
            
               C 37/15
            
         Ennakkoratkaisupyyntö, jonka Oberster Gerichtshof (Itävalta) on esittänyt 29.11.2007 — Falco Privatstiftung ja Thomas Rabitsch v. Gisela Weller-Lindhorst
   (Asia C-533/07)
   (2008/C 37/20)
   Oikeudenkäyntikieli: saksa
   Ennakkoratkaisua pyytänyt tuomioistuin
   Oberster Gerichtshof
   Pääasian asianosaiset
   
      Kantajat: Falco Privatstiftung ja Thomas Rabitsch
   
      Vastaaja: Gisela Weller-Lindhorst
   Ennakkoratkaisukysymykset
   
               1.
            
            
               Onko sopimus, jolla aineetonta omaisuutta koskevan oikeuden haltija luovuttaa sopimuskumppanilleen oikeuden kyseisen oikeuden käyttöön (lisenssisopimus), tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun neuvoston asetuksen (EY) N:o 44/2001 (Bryssel I -asetus) (1) 5 artiklan 1 kohdan b alakohdassa tarkoitettu palvelua koskeva sopimus?
            
         
               2.
            
            
               Jos kysymykseen 1 vastataan myöntävästi:
               
                           2.1
                        
                        
                           Katsotaanko palvelu suoritetuksi jäsenvaltiossa jokaisella paikkakunnalla, jolla oikeuden käyttö on sopimuksen mukaan sallittu ja jolla sitä myös tosiasiallisesti käytetään, vai
                        
                     
                           2.2
                        
                        
                           katsotaanko palvelu suoritetuksi lisenssinantajan asuinpaikkakunnalla tai lisenssinantajan keskushallinnon sijaintipaikkakunnalla?
                        
                     
                           2.3
                        
                        
                           Onko tuomioistuimella, jolla on toimivalta, kun joko kysymykseen 2.1 tai 2.2 vastataan myöntävästi, toimivalta ratkaista myös kysymys lisenssimaksusta, joka peritään oikeuden käytöstä jossakin toisessa jäsenvaltiossa tai jossakin kolmannessa valtiossa?
                        
                     
         
               3.
            
            
               Jos kysymykseen 1 tai kysymyksiin 2.1 tai 2.2 vastataan kieltävästi: Jos toimivalta lisenssimaksun maksamisen osalta määritellään Bryssel I -asetuksen 5 artiklan 1 kohdan a ja c alakohdan mukaisesti, onko siihen sovellettava periaatteita, jotka ilmenevät tuomioistuimen toimivallasta sekä tuomioiden täytäntöönpanosta yksityisoikeuden alalla 27.9.1968 tehdyn yleissopimuksen (Brysselin yleissopimus) 5 artiklan 1 kappaletta koskevasta Euroopan yhteisöjen tuomioistuimen oikeuskäytännöstä?
            
         
      (1)  EYVL L 12, s. 1.